ddrg/super_eurlex huggingface dataset:
(8)

Ker vse tri tristranske agencije, in sicer Eurofound, Evropska agencija za varnost in zdravje pri delu (EU-OSHA) in Evropski center za razvoj poklicnega usposabljanja (Cedefop), obravnavajo zadeve, povezane s trgom dela, delovnim okoljem, poklicnim izobraževanjem in usposabljanjem ter znanjem in spretnostmi, je potrebno tesno sodelovanje med njimi. Eurofound bi torej moral pri svojem delu dopolnjevati delo EU-OSHA in Cedefop tam, kjer imajo podobna interesna področja, hkrati pa dajati prednost dobro delujočim orodjem, kot so memorandumi o soglasju. Eurofound bi moral izkoristiti možnosti za večjo učinkovitost in sinergije ter se pri svojih dejavnostih izogibati podvajanju dejavnosti EU-OSHA in Cedefop ter Komisije. Hkrati bi si moral Eurofound po potrebi prizadevati za učinkovito sodelovanje z internimi raziskovalnimi zmogljivostmi institucij Unije in zunanjih specializiranih organov.
(12)

Točka (d) člena 4(1) Uredbe (EU) 2015/2120 Evropskega parlamenta in Sveta (7) zahteva, da mora biti v pogodbi, ki vključuje storitve dostopa do interneta, jasno in razumljivo navedena razlaga minimalne, običajno razpoložljive, maksimalne in oglaševane hitrosti prenosa podatkov s strežnika in na strežnik pri storitvah dostopa do interneta v primeru fiksnih omrežij oziroma ocenjene maksimalne in oglaševane hitrosti prenosa podatkov s strežnika in na strežnik pri storitvah dostopa do interneta v primeru mobilnih omrežij. Točka (f) člena 102(3) Direktive (EU) 2018/1972 zahteva, da se povzetek navedenih informacij vključi v povzetek pogodbe. Povzetek pogodbe bi moral vključevati minimalno, običajno razpoložljivo in maksimalno hitrost prenosa podatkov s strežnika in na strežnik pri storitvah dostopa do interneta v primeru fiksnih omrežij ter ocenjeno maksimalno hitrost prenosa podatkov s strežnika in na strežnik pri storitvah dostopa do interneta v primeru mobilnih omrežij.
(186)

Pritožbeni organ v zadevi ZDA – Protidampinške in izravnalne dajatve (Kitajska) je obravnaval pomen „določenih podjetij“ v členu 2: „Poleg tega je subvencija specifična v skladu s členom 2.1(a) Sporazuma o subvencijah in izravnalnih ukrepih, če je dostop do te subvencije izrecno omejen na ‚določena podjetja‘. V uvodnem besedilu člena 2.1 je določeno, da se pojem ‚določena podjetja‘ nanaša na ‚podjetje ali industrijo ali skupino podjetij ali industrij‘. Najprej opozarjamo, da je beseda ‚določen‘ opredeljena kot ‚znan in podrobno obravnavan, vendar ne izrecno opredeljen: (s samostalnikom v ednini) poseben(-na, -no), (s samostalnikom v množini) posebni(-e, -a), nedvoumni(-e, -a)‘. Pojem ‚skupina‘ pa je običajno opredeljen kot ‚število ljudi ali predmetov, za katere se šteje, da tvorijo enoto ali celoto na podlagi določene medsebojne ali skupne povezava ali namena, ali ki jih je mogoče razvrstiti skupaj zaradi določene stopnje podobnosti‘. V primeru samostalnikov, označenih s pojmoma ‚določen‘ in ‚skupina‘, vidimo, da je ‚podjetje‘ lahko opredeljeno kot ‚firma, družba‘, medtem ko ‚industrija‘ pomeni ‚določeno obliko ali podružnico produktivne delovne sile, trgovina, proizvodnja‘. Ugotavljamo, da je posebna skupina v zadevi ZDA – Subvencije za gorski bombaž menila, da se lahko ‚industrija ali skupina ‚industrij‘ na splošno opredeli glede na vrsto izdelkov, ki se proizvajajo‘, da se ‚pojem ‚industrija‘ nanaša na proizvajalce določenih izdelkov‘ in da je ‚obseg tega pojma ‚industrije‘ lahko odvisen od več dejavnikov v danem primeru‘. Navedeno kaže, da se pojem ‚določena podjetja‘ nanaša na eno samo podjetje ali industrijo ali vrsto podjetij ali industrij, ki so znane in podrobno obravnavane. Kljub temu se strinjamo s Kitajsko, da ta pojem vključuje ‚določeno stopnjo nedoločenosti in negotovosti‘, in posebno skupino v zadevi ZDA – Subvencije za gorski bombaž, da se lahko odločitev, ali določeno število podjetij ali industrij lahko pomeni ‚določena podjetja‘, sprejme le za vsak primer posebej.“ (26)
(136)

Kot je navedeno v uvodni izjavi (96), sta za trg sladke koruze značilna dva prodajna kanala, in sicer blagovna znamka prodajalca na drobno in lastna blagovna znamka. V skladu s členom 11(9) osnovne uredbe in kot v prvotni preiskavi, ki je privedla do dajatve, je ocena škode temeljila na splošni uspešnosti industrije Unije (lastna blagovna znamka in blagovna znamka prodajalca na drobno), pri nekaterih kazalnikih škode (dobičkonosnost, obseg prodaje in prodajne cene) pa na blagovni znamki prodajalca na drobno. Do spremembe okoliščin, ki bi upravičevala uporabo drugačne metodologije, ni prišlo. Trditev je bila zato zavrnjena.
„krmilna naprava“ pomeni eno ali več naprav, ki so lahko fizično vgrajene v svetlobni vir in so namenjene za pripravo omrežnega napajanja za električno obliko, ki jo zahteva eden ali več posebnih svetlobnih virov v okviru mejnih pogojev, določenih z električno varnostjo in elektromagnetno združljivostjo. Zajema lahko spremembo napajalne in vžigne napetosti, omejevanje obratovalnega toka in toka predogrevanja, preprečevanje hladnega vžiga, popravek faktorja moči in/ali zmanjšanje radijskih motenj.

Izraz „krmilna naprava“ ne zajema napajalnikov, ki spadajo na področje uporabe Uredbe Komisije (ES) št. 278/2009 (7). Izraz tudi ne zajema delov za upravljanje razsvetljave in delov, ki niso namenjeni razsvetljavi (kakor so opredeljeni v Prilogi I), čeprav so lahko taki deli fizično vgrajeni v krmilno napravo ali so skupaj z njo dani na trg kot en izdelek.

Stikalo za napajanje prek eterneta (PoE) ni krmilna naprava v smislu te uredbe. „Stikalo za napajanje prek eterneta“ ali „PoE-stikalo“ pomeni opremo za napajanje in obdelavo podatkov, ki je nameščena med električnim napajanjem ter pisarniško opremo in/ali svetlobnimi viri za prenos podatkov in napajanje;
Izdelek, ki ga zadeva morebitno izogibanje, so ploščato valjani izdelki iz železa ali legiranega ali nelegiranega jekla, pasivizirani z aluminijem, vroče platirani ali prevlečeni s cinkom in/ali aluminijem, brez drugih kovin, kemično pasivizirani, ki vsebujejo 0,015 mas. % ali več, vendar ne več kot 0,170 mas. % ogljika, 0,015 % ali več, vendar ne več kot 0,100 mas. % aluminija, ne več kot 0,045 mas. % niobija, ne več kot 0,010 mas. % titana in ne več kot 0,010 mas. % vanadija ter so predloženi v kolobarjih, razrezani na kose pločevine in ozke pasove.

Izključeni so naslednji izdelki:

— iz nerjavnega jekla, iz silicijevega jekla za elektropločevine in iz hitroreznega jekla,

— vroče ali hladno valjani (hladno deformirani), brez nadaljnje obdelave.

Zadevni izdelek je trenutno uvrščen pod oznake KN ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 in ex 7226 99 70 (oznake TARIC: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990092, 7226993010, 7226997094), s poreklom iz Ljudske republike Kitajske (v nadaljnjem besedilu: zadevni izdelek). Za ta izdelek se uporabljajo trenutno veljavni ukrepi.

Izdelek v preiskavi zaradi morebitnega izogibanja so nekatere vrste jekla, odporne proti koroziji. Te so ploščato valjani izdelki iz železa ali legiranega ali nelegiranega jekla, vroče platirani ali prevlečeni s cinkom in/ali aluminijem in/ali magnezijem, legiranimi s silicijem ali ne, kemično pasivizirani, dodatno površinsko obdelani ali ne, na primer z oljenjem ali tesnjenjem, ki vsebujejo ne več kot 0,5 mas. % ogljika, ne več kot 1,1 mas. % aluminija, ne več kot 0,12 mas. % niobija, ne več kot 0,17 mas. % titana in ne več kot 0,15 mas. % vanadija, predloženi v kolobarjih, razrezani na kose pločevine in ozke pasove, trenutno uvrščeni pod oznake KN ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (oznake TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), s poreklom iz Ljudske republike Kitajske (v nadaljnjem besedilu: „izdelek v preiskavi“).

Izključeni so naslednji izdelki:

— iz nerjavnega jekla, iz silicijevega jekla za elektropločevine in iz hitroreznega jekla,

— vroče ali hladno valjani (hladno deformirani), brez nadaljnje obdelave,
Steklenica za vodo za večkratno uporabo, izdelana iz prosojnega borosilikatnega stekla in opremljena z zamaškom z navojem iz nerjavnega jekla. V zamašku je silikonsko O-tesnilo, ki zagotavlja nepropustno tesnjenje. Steklenica ima zanko za prenašanje, ki je pritrjena na pokrovček, in snemljivi protizdrsni silikonski obroč za lažje rokovanje. Steklenica je višine približno 220 mm in premera 60 mm. Premer vratu je približno 30 mm. Steklenica ima prostornino do 0,6 l. (*1) Glej sliki.

7013 99 00
(2)

Nemčija, Španija, ameriški svet za izvoz mlečnih izdelkov (US Dairy Export Council) skupaj z ameriškim nacionalnim združenjem proizvajalcev mleka (National Milk Producers Federation) in mednarodnim združenjem proizvajalcev mlečnih izdelkov (International Dairy Foods Association), Urad trgovinskega predstavnika Združenih držav Amerike (Office of the United States Trade Representative), Ministrstvo za zunanje zadeve in trgovino Nove Zelandije, novozelandsko združenje podjetij v sektorju mleka (Dairy Companies Association of New Zealand, DCANZ) in avstralsko združenje mlečne industrije Dairy Australia Limited s podporo avstralske vlade so ugovarjali registraciji v skladu s členom 51(2) Uredbe (EU) št. 1151/2012. Ugovori so se šteli za dopustne.
(12)

Komisija poleg tega meni, da je Verticillium albo-atrum, sev WCS850, aktivna snov z majhnim tveganjem v skladu s členom 22 Uredbe (ES) št. 1107/2009. Verticillium albo-atrum, sev WCS850, ni problematična snov in izpolnjuje pogoje iz točke 5 Priloge II k Uredbi (ES) št. 1107/2009. Verticillium albo-atrum, sev WCS850, je mikroorganizem. Po oceni države članice poročevalke in Agencije ter ob upoštevanju predvidenih uporab se pričakuje, da naj bi predstavljala nizko tveganje za ljudi, živali in okolje. Možen prenos ali pridobitev odpornosti proti antimikrobikom pri gobah, kot je Verticillium albo-atrum, sev WCS850, je odvisen od več dejavnikov in ni kodiran z enim samim genom, zato se zdi horizontalni prenos genov za protimikrobno odpornost med vrstami gob zelo redek in ni povezan s posebnimi mehanizmi, kot je opisano za bakterije. Komisija zato meni, da večkratna odpornost proti antimikrobikom, ki se uporabljajo v humani in veterinarski medicini, ni dokazana.
2.

Nosilci dejavnosti poslovanja s krmo zaradi morebitnih tveganj, ki izhajajo iz uporabe dodatka in premiksov, za uporabnike določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala in rokavicami.
(8)

Zato je primerno določiti pogoje, pod katerimi bi bili lahko Združeno kraljestvo ter osebe in subjekti s prebivališčem ali sedežem v Združenem kraljestvu v zvezi s sporazumi, ki so bili z njimi podpisani, in sklepi, ki so bili sprejeti v zvezi z njimi, v letu 2019 še naprej upravičeni do financiranja do datuma, ko se Pogodbi prenehata uporabljati za Združeno kraljestvo in v njem (v nadaljnjem besedilu: datum izstopa). Ti pogoji bi bili, da Združeno kraljestvo Komisiji pisno potrdi zavezo, da nadaljuje s plačevanjem prispevka, izračunanega na podlagi ocenjenih lastnih sredstev Združenega kraljestva, kot so določena v proračunu za leto 2019, kot je bil dokončno sprejet, da Združeno kraljestvo plača prvi obrok in da Združeno kraljestvo Komisiji pisno potrdi zavezo, da bo Uniji v skladu z veljavnimi pravili v celoti dovolilo izvajanje revizij in kontrol. Ker je potrebna gotovost, je primerno omejiti čas za izpolnitev pogojev. Komisija bi morala sprejeti sklep o izpolnjevanju pogojev.
Izdelek v obliki tablete, ki vsebuje 400 mg S-adenozil-L-metionin disulfat p-toluensulfonata, pri čemer je aktivna snov S-adenozil-L-metionin (v nadaljnjem besedilu: SAMe). Izdelek vsebuje tudi manjše količine mikrokristalne celuloze, magnezijevega hidroksida, stearinske kisline, magnezijevega stearata, brezvodnega koloidnega silicijevega dioksida, kalcijevega oksida in sestavin za oblogo. Izdelek je namenjen za uporabo kot prehransko dopolnilo, ki spodbuja normalno delovanje jeter, pomaga pri procesih razstrupljanja telesa in na splošno prispeva k dobremu psihičnemu zdravju. Priporočeni dnevni odmerek je ena tableta. Izdelek je predložen v razsutem stanju.

2106 90 92
(5)

Evropska agencija za varnost hrane (v nadaljnjem besedilu: Agencija) je v mnenjih z dne 3. decembra 2015 (3) in 13. junija 2018 (4) ugotovila, da riboflavin, ki ga proizvaja Ashbya gossypii (DSM 23096), riboflavin, ki ga proizvaja Bacillus subtilis (DSM 17339 in/ali DSM 23984), in natrijeva sol riboflavin 5′-fosfata, ki ga proizvaja Bacillus subtilis (DSM 17339 in/ali DSM 23984), pod predlaganimi pogoji uporabe nimajo škodljivega učinka na zdravje živali, varnost potrošnikov ali okolje. Ugotovila je tudi, da dodatki, ki vsebujejo riboflavin, ki ga proizvaja Ashbya gossypii (DSM 23096), riboflavin, ki ga proizvaja Bacillus subtilis (DSM 17339 in/ali DSM 23984), in natrijevo sol riboflavin 5′-fosfata, ki ga proizvaja Bacillus subtilis (DSM 17339 in/ali DSM 23984), ne dražijo kože in oči. Zaradi pomanjkanja podatkov ni mogla sklepati o povzročanju preobčutljivosti kože. Riboflavin je priznan kot fotosenzitizator, ki lahko izzove kožne in očesne fotoalergijske reakcije. Delavci so lahko izpostavljeni prahu, ki se vdihuje pri ravnanju z riboflavinom in natrijevo soljo riboflavin 5′-fosfata. Zaradi pomanjkanja podatkov o strupenosti pri vdihavanju Agencija ni mogla sklepati o morebitnem tveganju pri vdihavanju. Zato Komisija meni, da je treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Agencija je tudi ugotovila, da so riboflavin, ki ga proizvaja Ashbya gossypii (DSM 23096), riboflavin, ki ga proizvaja Bacillus subtilis (DSM 17339 in/ali DSM 23984), in natrijeva sol riboflavin 5′-fosfata, ki ga proizvaja Bacillus subtilis (DSM 17339 in/ali DSM 23984), učinkoviti viri vitamina B2 pri pokrivanju prehranskih potreb živali. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročila o analizni metodi krmnega dodatka v krmi in po potrebi v vodi, ki jih je predložil referenčni laboratorij, ustanovljen z Uredbo (ES) št. 1831/2003.
(5)

V Direktivi (EU) 2018/2001 je omejitev za pogonska biogoriva in biomasna goriva, ki se uporabljajo v prometu in so proizvedena iz poljščin, ki se uporabljajo za živila in krmo, ohranjena in dodatno okrepljena z uvedbo posebnih nacionalnih omejitev za skupni prispevek teh goriv k cilju Unije glede energije iz obnovljivih virov za leto 2030. Te omejitve so določene z nacionalnim deležem teh goriv v končni porabi energije v železniškem in cestnem prometu v posamezni državi članici za leto 2020, z možnostjo povečanja deleža teh goriv za eno odstotno točko, do največ 7 %.
Industrijski pelagični ribolov

85 000 ton (t) za prvo leto 90 000 t za drugo leto 100 000 t za tretje leto in za četrto leto Razporeditev plovil z dovoljenjem za ribolov: 10 plovil ≥ 3 000 BT in < 7 765 BT 4 plovil ≥ 150 in < 3 000 BT 4 plovila < 150 BT
(8)

Za zagotovitev pravične in jasne dodelitve pristojbin, ki hkrati odraža dejansko upravno obremenitev v zvezi s posameznimi nadzorovanimi subjekti, bi bilo treba pristojbino za nadzor izračunati na podlagi prometa, ki se ustvari z glavnimi in pomožnimi dejavnostmi repozitorija sklenjenih poslov. Za namen izračuna upoštevanega prometa je treba razlikovati med pomožnimi storitvami, ki so neposredno povezane z zagotavljanjem glavnih storitev centralnega zbiranja in vzdrževanja evidenc o poslih financiranja z vrednostnimi papirji v skladu z Uredbo (EU) 2015/2365, kot so posojanje prek zastopnika in upravljanje zavarovanja s premoženjem, ter storitvami, povezanimi s centralnim zbiranjem in vzdrževanjem evidenc o poslih financiranja z vrednostnimi papirji ter izvedenimi finančnimi instrumenti, kot so uparjanje, potrjevanje poslov, vrednotenje zavarovanja s premoženjem in poročanje tretjim osebam. Pristojbine za nadzor, zaračunane repozitoriju sklenjenih poslov, bi morale biti sorazmerne z dejavnostjo navedenega repozitorija sklenjenih poslov v primerjavi s skupno dejavnostjo vseh registriranih in nadzorovanih repozitorijev sklenjenih poslov v določenem letu. Ker pa obstajajo nekateri fiksni upravni stroški za nadzor repozitorijev sklenjenih poslov, bi bilo treba določiti minimalno letno pristojbino za nadzor. Ta znesek ne vpliva na plačilo pristojbin za nadzor v skladu z Uredbo (EU) št. 648/2012.
Okrogel izdelek s premerom približno 500 mm in maso približno 23 kg. Izdelan je iz sferoidnega grafitnega litega železa (nodularna litina EN-GJS-500-7). Izdelek je zaradi zaščite pred korozijo prebarvan s črnim bitumnom. Izdelek je certificiran v skladu s standardom EN 124 (pokrovi za odtoke in jaške na voznih površinah in površinah za pešce) in se uporablja kot pokrov za kanal (na primer za kanale za padavinsko vodo). Glej sliko (1).

7325 99 90
(9)

Komisija meni, da ocena varnosti sedanje uporabe s strani Evropske agencije za varnost hrane v skladu s členom 10(3) Uredbe (EU) 2015/2283 ni potrebna, ker so, če so bile nekatere ravni določene sestavine novega živila ocenjene in določene za varne, varne tudi nižje ravni iste sestavine. Dovoljene najvišje mejne vrednosti kombinacije eikozapentaenojske kisline in dokozaheksaenojske kisline so tako za „olje iz krila vrste Euphausia superba“ kot za „olje iz krila vrste Euphausia superba, bogato s fosfolipidi“ na podlagi Izvedbene uredbe (EU) 2017/2470 enake. Predlagana sprememba ravni fosfolipidov v specifikaciji „olja iz krila vrste Euphausia superba“ ne spremeni varnostnih vidikov, ki so vodili do njegove odobritve in odobritve „olja iz krila vrste Euphausia superba, bogatega s fosfolipidi“, v katerih je bilo ugotovljeno, da so ravni fosfolipidov tako nad kot pod 60 % varne.
(3)

Dajatev Unije po stopnji nič za navedene vode in druge navedene pijače je bila za Norveško začasno ukinjena za nedoločeno obdobje s Sporazumom v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (4) (v nadaljnjem besedilu: Sporazum v obliki izmenjave pisem). V skladu s Sporazumom v obliki izmenjave pisem je dajatev prost uvoz blaga, uvrščenega pod oznake KN 2202 10 00, ex 2202 91 00 in ex 2202 99, s poreklom iz Norveške dovoljen le v mejah dajatev proste kvote. Za uvoz, ki presega navedeno dajatev prosto kvoto, je treba plačati dajatev.
(a)

odstavek 6 se nadomesti z naslednjim: „6. Z odstopanjem od člena 15(1) Uredbe (EU) št. 1380/2013 plovila za ulov, ki navadnega tuna ne lovijo dejavno, ne obdržijo na krovu količine navadnega tuna, ki presega 20 % njihovega celotnega ulova glede na težo ali število rib. Raven dovoljenega prilova navadnega tuna določijo države članice v letnem ribolovnem načrtu iz člena 7 Uredbe (EU) 2016/1627 Evropskega parlamenta in Sveta (*1) in nikoli ne presega navedenega odstotka. Izračun na podlagi števila rib se uporablja le za tune in tunu podobne vrste, ki jih upravlja ICCAT. (*1) Uredba (EU) 2016/1627 Evropskega parlamenta in Sveta z dne 14. septembra 2016 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju ter razveljavitvi Uredbe Sveta (ES) št. 302/2009 (UL L 252, 16.9.2016, str. 1)“;"
(12)

Glede na razvrstitev salicilne kisline kot snov CMR kategorije 2 in kot dražilna snov za oči, ki bi lahko hudo poškodovala oči, ter glede na mnenje SCCS bi bilo treba snov dovoliti kot konzervans v kozmetičnih izdelkih v koncentraciji do 0,5 % (kislina) ob upoštevanju veljavnih omejitev zanjo, razen za izdelke za usta in za vrste uporabe, ki bi lahko povzročile, da bi bila z vdihavanjem izpostavljena potrošnikova pljuča. Kar zadeva uporabo v druge namene kot za konzervans, bi morala biti dovoljena v izdelkih za lase, ki se izperejo, v koncentraciji do 3,0 % in v drugih izdelkih razen v losjonu za telo, senčilu za oči, maskari, črtalu za oči, ličilu za ustnice in krogličnih deodorantih v koncentraciji do 2,0 %. V nobenem primeru se ne bi smela uporabljati na način, ki bi lahko pri končnem uporabniku povzročil izpostavljenost pljuč ob vdihavanju. Glede na ugotovitev SCCS, da je salicilna kislina dražilna za oči, bi bilo treba sedanjo omejitev in pogoj, da se snov ne sme uporabljati v izdelkih za otroke do 3. leta starosti, razen v šamponih, spremeniti tako, da bosta veljala za vse izdelke za otroke do 3. leta starosti. Omejitve iz Priloge III k Uredbi (ES) št. 1223/2009 in pogoje iz Priloge V k navedeni uredbi bi bilo treba ustrezno prilagoditi.
(2)

Eden od ciljev Direktive 2014/24/EU je omogočiti naročnikom, ki jo uporabljajo, da hkrati izpolnjujejo obveznosti iz Sporazuma. V skladu s členom 6(1) Direktive 2014/24/EU Komisija vsaki dve leti preveri, ali mejne vrednosti za javna naročila in projektne natečaje iz točk (a), (b) in (c) člena 4 navedene Direktive ustrezajo mejnim vrednostim iz Sporazuma. Glede na to, da se mejne vrednosti, izračunane v skladu s členom 6(1) Direktive 2014/24/EU, razlikujejo od mejnih vrednosti iz točk (a), (b) in (c) člena 4 navedene direktive, je treba te mejne vrednosti spremeniti. V skladu s členom 6(2) Direktive 2014/24/EU se mejne vrednosti iz člena 13 navedene direktive uskladijo z mejnimi vrednostmi iz točk (a) in (c) člena 4 navedene direktive.
(2)

Uredba Komisije (ES) št. 798/2008 (4) določa seznam tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov (v nadaljnjem besedilu: blago) v Unijo in njihov tranzit skozi Unijo, ter zahteve za izdajanje veterinarskih spričeval. Uredba določa, da je uvoz blaga v Unijo in njegov tranzit skozi Unijo dovoljen le iz tretjih držav, z ozemelj, območij ali iz kompartmentov, navedenih v stolpcih 1 in 3 tabele v delu 1 Priloge I k navedeni uredbi.
(3)

Za izvajanje Uredbe (EU) št. 1284/2009 in za zagotovitev čim večje pravne varnosti v Uniji bi bilo treba javnosti razkriti imena in druge ustrezne podatke o fizičnih in pravnih osebah, subjektih in organih, katerih sredstva in gospodarski viri so v skladu z navedeno uredbo zamrznjeni. Vsaka obdelava osebnih podatkov mora biti skladna z uredbama (EU) 2016/679 (4) in (EU) 2018/1725 (5) Evropskega parlamenta in Sveta.
(3)

vstavi se naslednji člen: „Člen 19a 1. Svet in Komisija ter visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) lahko obdelujejo osebne podatke za namene opravljanja nalog, ki jih imajo po tej uredbi. Te naloge vključujejo: (a) kar zadeva Svet, pripravo in spreminjanje Priloge I; (b) kar zadeva visokega predstavnika, pripravo sprememb Priloge I; (c) kar zadeva Komisijo: (i) dodajanje vsebine Priloge I k elektronskemu konsolidiranemu seznamu oseb, skupin in subjektov, za katere veljajo finančni omejevalni ukrepi Unije, ter na interaktivni zemljevid sankcij, ki sta javno dostopna; (ii) obdelavo informacij o učinku ukrepov, sprejetih v skladu s to uredbo, kot so vrednost zamrznjenih sredstev in podatki o odobritvah, ki so jih izdali pristojni organi. 2. Svet, Komisija in visoki predstavnik lahko po potrebi ustrezne podatke v zvezi s kaznivimi dejanji, ki jih storijo fizične osebe s seznama, in s kazenskimi obsodbami teh oseb ali varnostnimi ukrepi v zvezi s temi osebami obdelujejo samo, kolikor je taka obdelava potrebna za pripravo Priloge I. 3. V tej uredbi so Svet, službe Komisije s seznama v Prilogi II k tej uredbi in visoki predstavnik določeni za ‚upravljavca‘ v smislu točke 8 člena 3 Uredbe (EU) 2018/1725, da se zadevnim fizičnim osebam omogoči uveljavljanje pravic, ki jih imajo na podlagi Uredbe (EU) 2018/1725.“